
BaárÐr hét maðr, ok var son Heyangrs- 
Bjarnar, hersis or Sogni; hann fór út til Íslands 
í landnámstíð ok nam Bárðardal allan frá Kálf- 
borgará til Svartár beggjavegna; hann bjó at 
Lundarbrekku; hans synir voru þeir: þorsteinn 
ok Sigmundr, Nefsteinn ok Egill. Bárði þókti 
eigi viðra vel í dalnuw, ok eirði þar því ekki 
til lengdar. Eitt vor sendi hann sonu sína 
suðr yfir heiðar at forvitnaz um, hversu þar 
félli út. veðráttufar; var þat um gói; komu 
þeir aftr at hálfsmánaðarfresti, ok létu vel af 
landi;. funda þeir þá góibitla og annan gróðr. 
Annat vor tók Bárðr sik upp með allan sinn 
varnað, ok fór suðr Vonarskarð, þar sem nú 
heitir Bárðargata ; hann nam síðan Fljótshverfi, 
ok bjó at Gnúpum ok var síðan Gnúpa-Bárðr 
kallaðr; enn Egill, son Bárðar, bjó eftir at 
Lundarbrekku; hann átti Salgerði, dóttur þóris 
snepils at Lundi; þeira son var Hrani hringr, 
er því var kallaðr hringr, atchann'hafði rauðan 

hring á hinni vinstri kinn. Hrani var snemma 
gjörfulegr ok hinn mesti maðr.“ 

2. Maðr er nefndr Helgi krókr, son Goð- 
laugs Ásgeirssonar or Sogni; hann fór frá 
- Suðreyjum til Íslands, ok hélt skipi sínu í 
Skjálfandafljótsós; hann var skyldr Agli á Lundar- 
brekku. þeir feðgar tóku vel við honum, ok 
var hann þar um hríð. Eitt sinn kom hann 
at máli við Egil, at hann vildi staðfestaz þar í 
dalnum; enn þá var allr Bárðardalr byggðr. 
Egill mælti: hugat hefi ek at bólfestu hér fram 
til dala, ok er víða byggilegt ok skaltu eiga land 
allt milli Skjálfandafljóts ok Mjóadalsár fram 
til Sanda. Eftir þetta riðu þeir Egill ok Helgi 
krókr at heiman ok skoðuðu landit ok kölluðu 
Króksdal fram með fljóti. Helgi reisti bú á 
Króksdal ok kallaði Helgastaði. Hann átti 
konu þá, er Hallveig hét. Mikill vinskapr var 
með þeim Hrana hring ok Helga krók, ok var 
hann oft með Helga; gaf Helgi honum marga 
ágæta gripi; meðal þeira var sax eitt, hið 
bezta þing. Nú liðu svo fram tímar at eigi 
bar til tíðinda. | 

ð.. þat var eitt haust, at menn skyldu 
„eita geldfjár síns til fjalla. Vakr hét einn 
sauðamaðr Helga er í fjárleit,fór ásamt öðrum. 

Hrani fór líka; þeir áttu fjallgöngur saman við 
Myvetninga. þá bjó Gauti á Gautlöndum. Hjá 
honum var sá. maðr, er Sigfús hét, hið mesta 
illmenni ok sýndi mörgum ójöfnuð sinn. Hann 
fór í fjárleit með Myvetningum. Svo bar til, 


ani var SneÐNA 


rókr, son Göð: 
hann Íór á 


ipi sínu Í 

ryki at þeir hittuz Vakr ok Sigfús ok gengu saman 
) honum, ók UM hríð, þar til þeir hitta sauðahóp, ok eltu 
, kom bann hann lengi dags, unz þeir komu at gjá einni. 
fastar þar Í þar náðu þeir sauðunum ok könnuðu þá; átti 
lr byggðr. Helgi krókr sauðina; meðal annara var þar 
, hér fan einn sauðr öðrum stærri, er Vakr átti sjálfr. 
„eiga land Sigfús falar sauðinn, ok kvaðz jafnvel vilja hafa 
sár fram hann fyrir ómak sitt.  Vakr færðiz undan, ok 
; ok Hei vildi eigi láta sauðinn; kífuðu þeir um þetta, 
- kölluðn þar til Sigfús hóf upp exi sína, ok höggr til 
í dú á Vakrs svo at í heila stóð; þá kom þar at Hrani 
nn átti ok förunautar hans, ok sjá, hvað um var, at 
apr vár Vakr er veginn. Spyr nú Hrani Sigfús, hverju 

þetta sætti? enn Sigfús segir slíkt er var af . 


ok tar 
viðskiftum þeira. Hrani mælti: víða kemr fram 


ri ójöfnuðr þinn ok illmennska, ok vil ek nú 
si hefna hans á þér. Sigfús mælti: eigi mæliz 

ek þá undan þér, ok hleypr at Hrana ok höggr 
ylda " til hans með exinni, enn hann brá skildi fyrir 
" sik; kom þá höggið utan á knéð, ok renndi 


einn 
út af; varð þat allstórt sár,, Nú höggr Hrani 


rum. 


6 Sagan af 


aftr til Sigfúsar saxinu Helganaut; kom þat 
högg á handlegginn, ok nam burtu öxlina við 
síðuna, ok féll hann dauðr niðr. Varð mikill 
krytr um þetta milli Hrana ok Myvetninga; 
heygðu þeir þar Sigfús, ok eftir þetta sneru 
menn til byggða með fé sitt, er fundið höfðu. 

4. Nú ríðr Hrani hringr at Myvatni til 
þorsteins frænda síns í Reykjahlíð. Tók þor- 
steinn honum vel ok spyr tíðinda. Hrani 
sagði slíkt er til bar um vígin, ok bað hann 
nú ásjár. Sýndi Hrani Þorsteini sár sitt, ok 
kvaðz heyrt hafa, at kona Gauta á Gautlöndum 
væri hinn bezti læknir; vilda ek at þú færir 
með mér þangat ok friðmæltiz við Gauta mín 
vegna um víg Sigfúsar. þorsteinn svarar: vel 
er þat, frændi, þó at ek tali þínu máli við 
hann um sættir; hann er ok vin minn ok góðr 
drengr, ef vel er leitat, ok eftir þetta riðu 
“þeir báðir til Gautlanda, ok fundu Gauta í úti- 
skemmu sinni; hann heilsar þeim þorsteini vel 
ok spyr tíðinda. þorsteinn mælti: eyrindi á 
ek við þik, Gauti, ok er þér þat at segja, at 
Sigfús heimamaðr þinn er veginn af Hrana 
hring, frænda mínum; segir þorsteinn öll við- 
skifti þeira ok kvaðz vilja koma á sættum 
milli Gauta ok Hrana; tekr-nú upp fingrgull; 


ið 
l 


A 

ok bað Gauta at þiggja. Bónda leitz vel á hring- 
inn, tók við ok mælti: illa tókz þetta til, því 
at þó at Sigfús þækti ódæll við flesta, reyndiz 
hann mér trúr, enn sökum vináttu okkar, mun 
ek eigi til eftirmála færa um vígit; þökkuðn 
þeir honum orð sín, ok sýndi Hrani Gauta sár 
sitt, ok kvaðz heyrt hafa, at Auðr kona hans 
væri bezti læknir; vildi ek dvelja hér um hríð, 
segir hann, meðan hún gjörði at sárinu. Gauti 
lofaði þessu, ok varð Hrani eftir, enn þorsteinn 
fór á braut ok heim í Reykjahlíð. Nú skoðar 
Auðr sárið ok var þat mjök vont; var hann 
þar tvo mánuði til þess er hann var nær full- 
gróinn ok fór síðan heim aftr til föður síns. 
Bar nú eigi framar til tíðinda at sinni. 

5. Hróaldr galti hét maðr; hann bjó at 
Torfastöðum í Vopnafirði; hann var bróðir 
Sigfúsar, er Hrani drap, hroðamaðr hinn mesti 
ok illr viðrskiftis; átti hann ok sökótt víða; 
frétti hgnn nú fall bróður síns ok varð mjök 
illa við; heitir nú at hefna; býr hann sik nú 


at heiman með sjaunda mann ok fór um fjall 


vestr allt at Myvatni; var þat næsta sumar eftir 
þat er Sigfús var veginn; komu þeir síð dags 
at Gautlöndum. Gauti var Í túni ok húskarlar 
þrír. Gauti heilsar Hróaldi ok,bauð gistingu 


s 

um nóttina; kvaðz Hróaldr þat þiggja mundu. 
hefi ek, segir hann, eyrindi við þik, eða er 
Sigfús bróðir minn hér? Gauti mælti: eigi er 
hann hér; ok segir hann nú Hróaldi galta allan 

málavöxt ok býðr honum fébætur fyrir Sigfús | 
vegna Hrana, enn Galti kvaðz ekki þiggja 
vilja utan líf Hrana, ok vildi ek þú vísaðir mér 
leið til hans ok styrktir mik at hefna bróður míns. 
Gauti svarar: aldrei styrki ek þik at ná hon- 
um, ok býð ek þér enn bætr fyrrir hann, ella 
geng ek í lið með honum. Galti svarar: hrak- 
lega fer þér at máli eftir Sigfús; var hann þó 
með þér vel ok lengi ok vann dyggilega, enn 
nú viltu slíkt engu umbuna, sem þat væri eink- 
isvert ok er maklegt þú njótir þess í nokkru. 
Reiðir hann nú upp exi ok hjó til Gauta, enn 
hann brá sér undan ok missti hinn höggsins. 
Spjót stóð í túninu, ok grípr Gauti þat ok skýtr 
at Galta, enn hann brá skildi fyrir sik, og sak- 
aði hann ekki. Nú hlaupa hvorir tveggja til 
vopna ok sókti Hróaldr mjög fast at Gauta ok 
lyktaði með því, at Gauti féll og. einn húskarl 
hans, enn hina tvo tóku þeir, ok hét Galti 
þeim fé, ef þeir vísuðu bonum trúlega leið til 
Hrana at Lundarbrekku; enn þrælarnir lofuðu 
því, ok lét Galti þá annan þeira fara ok njósna 

um, hvort Hrani væri þar. þrællinn fór ok varð 
var um, at Hrani væri eigi heima; hafði hann 
verið með Helga krók um tíma. Lét nú þræll- 
inn Galta vita þetta, ok ríða þeir nú leiðar 
sinnar níu saman ok vísuðu þrælarnir honum 
veg allt at Skjálfandafljóti ok yfir þat á Hrafna. 
"björgum; riðu þeir fram Króksdal þar til er 
þeir litu, hvar mörg viðarhlöss voru. þar sjá 
þeir ok þrjá menn; einn þeira leitz þeim mjök 
vasklegr. Hann gengr til Hróalds galta, heilsar 
hönum ok spyr at nafni, enn Galti sagði hið 
sanna ok spyr hvað hann heiti. Maðr sá er 
fyrir var kvaðst Hrani heita, ok vera sonr 
Egils á Lundarbrekku. Galti mælti: vel ber nú 
í veiði, at vit hittumst hér, ok er ek bróðir 
Sigfúsar, er þú drapst í fyrra sumar, ok kem 
nú til at hefna hans; hefi ek nú drepið Gauta 
á Gautlöndum, ok einn þræl hans, enn tveir 
fylgja mér til þín hingat ok muntu nú fara 
sömu för sem hann. Hrani svarar: eftir áttu at 
leiða mik þann veg, ok þesslega lízt mér þú 
sjálfr sem feigð kalli at þér, er þú hefir mik 
heimsóttan í þessum hug, ok muntu segja mér 
af viðskiftum ykkar Gauta áðrenn þú leggr mik 
at velli. Galti segir þá hit sanna þar um ok 
mælti síðan: sé nú framar dugr í; þér enn mer- 

bikkju roskinni, þá hefndu hans nú. Hrani 
mælti: vit skulum báðir reyna með okkr, enn 
menn okkar sitji hjá, því at ójafnt er lið okkart. 
Galti svarar: njóta mun ek nú liðs míns ok 
bleyðiz þú mjök, ok sýniz mér, sem þú sért 
nú feigr. Svo fer sem auðnar, segir Hrani; 
lítz mér þú duglaus, er þú vilt níðaz á mér, 
ok mun ek eigi undan renna. Hann hafði hjá 
sér sverðit Helganaut ok skjöld sinn; ok er 
þat nú fyrst hér eftir, at Galti leggr spjóti 
sínu Í gegnum annan fylgjara Hrana, svo at 
hann féll dauðr niðr. þá mælti Hrani: sak- 
laus var þessi við þik ok réðstu nú á lægsta 
garðinn, enn efar þik at ganga til móts við 
mik? Galti mælti: slíka för muntu fara sem 
fylgjari þinn; ok í því hleypr hann at Hrana 
ok leggr í skjöldinn með spjótinu, enn Hrani 
bar af sér ok varð eigi sár.- þá höggr Hrani 
til Galta í skjöldinn ok klauf hann; fékk hann 
ok sár í lærit. Nú eggjar hann menn sína at 
sækja at Hrana; þjóta þeir nú allir í ákafa ok 
sækja at Hrana; drepr hann: þar fjóra af þeim, 
enn Galti hopar undan. þá mælti Hrani: nær 
muntu nú ganga verða, ef þú hyggr at hefna 
bróður þíns á mér, ok er þér eigi sæmd í at 
eggja aðra enn þora "sjálfr hvergi nærri at 

koma. þá mælti Galti til sinna manna: sækj- 
um nú allir í senn at honum, ok látum eigi 
spyrjaz þá skömm, at undan snúi jafnmargir 
menn einum manni. War nú sá hinn ann- 
„ ar Íörunautr Hrana ok fallinn. Nú hamaz 
Hróaldr, hleypr at Hrana, og höggr í skjöld 
hans; þat högg sakaði skjöldinn lítit, enn 
Hrana ekki. Hrani hjó í móti, enn Galti 
hopaði undan, ok í þessu hjó Kári, einn fylgd- 
arnautr hans, til Hrana; þat högg lenti á 
sverðinu, svoað þat féll or hendi Hrana enn 
eigi særðiz hann; enn með því at hann var 
mjök fimr ok handheppinn, náði hann sverðinu 
aftr ok hjó til Kára á handlegginn, svo at af 
fór, ok kom saxit í lærit, svo at hann féll, Nú 
sækja hinir allir at honum í senn, enn hann 
verz vel ok drengilega; drepr hann nú enn 
tvo af þeim ok í þessu bili hleypr hann at 
Galta ok hjó í höfuð honum ok klauf hann í 
herðar niðr; féll -hann þegar dauðr niðr, enn 
sá eirin, sem eftir stóð, bað Hrana griða; var 
þat annar þræll Gauta, er fyrr var getið. Var 
nú Hrani mjök móðr, enn lítt sár; hvíliz hann. 
nú um stund ok spyr þrælinn, hvat títt var um 

fall Gauta. 
6. Litla síðar kemr Helgi: krókr með 

fjórða mann; hafði hann fregnat af smalamanni, 
at Hrani mundi þurfa liðs við; var nú fagn- 
aðarfundr með þeim, ok sögðu menn, at þvílíkr 
maðr mundi eigi vera á þeim dögum þar ná- 
lægt, sem Hrani var at afli ok fimleik. Var 
nú Kári eigi út af dauðr, ok hjó Hrani af hon- 
um höfuðit. Svo dysjuðu þeir Hróald galta 
ok fylgjara hans þar í einum hól, er síðan 
nefniz Galtahóll; fóru síðan heim til Helga- 
staða með viðarhlössin; ræmdiz þetta víða um 
sveitir. Eigi er getit, at nein eftirmál yrði 
um fall Galta, því at hann átti eigi frændr 
nána sér, þar með var hann ok óvinsæll mjök. 
Sat nú Hrani hjá Helga um hríð ok bar eigi 
til tíðinda. Helgi var mesti búsýslumaðr; átti 
hann gott bú ok margt fé, hann hafði selstöðu 
sína fyrir austan Skjálfandafljót. Eitt sumar 
bar svo til, at smalamaðr kom eigi heim at 
selinu um morguninn, og leið svo dagrinn ok 
nóttin. Nú láta griðkonur segja Helga, hvar 
komit var ok segja, at fé hafi eigi heimkomit; 
undraz menn nú yfir því, ok sendir Helgi 
tvo menn at leita hans. þeir fóru á stað ok 
leituðu Þrjá daga fram til fjalla, ok finna hann 
eigi; var svo hætt þessari leit ok settr 
annar smali, at gæta fjárinso: Nú leið hálfr 

mánuðr til þess að hann hvarf ok var hans 
einnig leitat ok fannz hann eigi heldur enn 
hinn fyrri. Stóram undrar Helga þetta og 
ætla menn þá trölltekna ok vill nú enginn verða 
til smalamennsku í þeira stað, ok fer svo, at 
Hrani byðz til þess um hríð. Nú fer Hrani 
at smala ok líðr hálf önnur vika, svo at eigi 
ber neitt til tíðinda. Eitt kvöld rekr hann fé 
langt fram á dalinn ok setz niðr þar sem 
hann hættir rekstrinum; sækir hann svefn 
mjök. Kemur honum í hug, at þetta muni eigi 
sjálfrátt. —Stendr hann upp aftr ok hristir 
þetta af sér, enn sem hann litaz um, sér hann 
hvar féð kemr attr hlaupandi með ys og þysi 
miklum; rennr nú af Hrana nokkut Óómeginit, 
ok nú getr hann at líta, hvar einhver óvættr 
hleypr á eftir fénu; nálgaz nú þetta fljótt 
ok er þat at sjá tröllkona ferleg; stígr hún á 
í fyrir, enn þjóhnapparnir berir, enn er hún. 
kemr þar sem Hrani var, staldrar hún við ok 
mælti: heill þú Hrani hringr og muntu bíða 
mín. Hrani mælti: svo er víst, eðr hvat heitir 
þú, eðr hvar eru híbýli þín? Hún segir: at 
litlu kemr þér þat at vita; ek heiti Nýpa, ok 
erum vér systr þrjár, ok vinnum fyrir föður vor- 
um í kör, ok er ek þeira .elzt„<énn móðir vor 

er Öönduð; aðsetr eigum vér í Fljótsdal hér 
fram; höfum vér verið þar í tólf ár ok mun 
mönnum víða hafa þókt nálægt vanta á haust- 
um fé ok hross; hef ek sókt smalamenn 
tvo Helga króks, ok nú ætla ek at bæta þér 
við ok hafa til snæðu á morgun; hefir þó föður 
minn illa dreymt til. þín, ok hygg ek öfugt 
orðit fyrir honum um drauma, því at hann á 
nú fáar vikur eftir ólifaðar. Að þessu mæltu 
ræðr hún á Hrana, enn hann nær hryggspennu 
yfir um hana miðja, ok þrýsti hún þá svo fast 
at handleggjum hans ok búk öllum ok varð 
hann nær aflvana fyrir henni; verz hann fyrir 
henni um hríð, enn hún sækir at koma hon- 
um undir sik, ok nú hrekjaz þau um bala 
nokkra ok færaz at steini einum, er þar stóð. 
þat finnr hann, at hún vill koma hönum á 
steininn, enn hann verz því vel og hart; um 
síðir vinnz henni at taka hann í fang sér ok 
bera hann at steininum, ok er hún kemr at 
honum, bregðr hann svo hart við, at henni 
verða hendr lausar ok snýr hún þá baki at 
steininum; neytir hann nú orku ok rekr hana 
aftr á bak á steininn ok hryggbrýtr hana. þá 
segir hún: svo mun fara sem móðir mín heitin 
sagði, at vér mundum af: €inum manni allar 

drepnar verða; hefir þý nú yfirunnit mik ok 
muntu þar af hrós hafa. Vill nú Hrani eigi 
lengr heyra raus hennar, enn gat þó eigi að- 
gjört, því at hon hélt honum svo fast að sér 
at ekki mátti hann hræra nema hendurnar; 
brýtz hann nú um “þar til hann losnar; hefir 
hon þá rifið klæði hans af honum, ok nú hleypr 
hann þangat er sverð hans var ok hann hafði 
mist í tuski þeira grípr hann “þat ok höggr 
hans af henni, ok er hann var af, geispaði 
hann uppá Hrana svo at hann féll í ómegin af 
gufu þeiri, er or honum gaus; enn eftir litla bið, 
raknar hann við, ok er þá stirðr mjök; gengr 
hann þá heim í setit ok leggst niðr. 

7. Um morguninn, er griðkonur voru á 
fótum, sjá þær at fé er við stöðul, enn Hrani 
lizgr í hvílu, ok ætla hann muni hafa vakat 
hjá því um nóttina, ok heim komit þar fyrir 
rismál, Nú liggr hann allt til hádegis; svo 
rís hann upp; sjá þær þá klæði hans víða 
rifin í sundr; nú lætr hann taka hross eitt, er 
þar var nálægt ok ríðr heim til Helgastaða; - 
finnr nú Helga; fagnar bóndi honum vel og 
spyr tíðinda. Hrani segir sem orðit var frá 
viðskiftum þeira Nýpu ok sín, þykir Helga 
mikils um vert, ok þakkar Hrana með mörgum 

fögrum orðum framgöngu sína; sýndi Hrani, 
hversu hún hafði rifit af honum klæðin ok svo 
var hann ok víða blár ok marinn, ok hold hans 
í hnykla samanhlaupit. Nú er sem fyr, at 
enginn vill til smalamensku verða í Króksdal; 
er svo fært heim or selinu; ber nú eigi til 
tíðinda at sinni framar; enn um haustit fara 
menn Í fjallgöngur ok fjárleit, ok er þar Hrani 
einn með öðrum. 

8. Maðr hét Sölvi, hann bjó á Stóru- 
völlum í Bárðardal; hann átti son, er Einar 
hét; hann var sterkastr ungra manna, er þar 
uxu upp; þá bjó Höskuldr halti at Hofgörðnm 
í Rangárdal; hans son var (Gestr krúna mikill 
maðr ok sterkr; hann gekk næst Einari um 
afl ok íþróttir, ok var vel með þeim; hann fór 
ok einn í fjárleit með hinum. Fylgjaz þeir svo 
at Hrani, Einar ok Gestr, ok ætla sér at ganga 
Fljótsdal ok er þeir komu fram eftir hönum, 
gjörir þoku með fjúki ok því næst hríð svo 
ákafa, at hvergi sá frá sér. Hrani segir til sinna 
manna: Nú skulum vér hér aðsetjaz ok bíða 
þess, er at höndum kemr, ok svo gjöra þeir; 
ryðja nú saman grjóti, er nóg var af ok gjöra 
sér skjól; setjaz svo þar ok er þeir eru þar að- 
se2tir fyrir litlu, lítr Einar útscsér hann at 


Hrana hring. 17 


hríðin minnkar nokkut, ok nú gjörir hann at líta, 
hvar tvær skessur hlaupa megnisstórar ok stefna 
at byrgi þeira; hann segir þetta félögum sínum; 
enn Hrani brá við ok hleypr út ok hinir tveir 
með honum; í því eru þær komnar ok ræðz 
önnur á Hrana, enn önnur snýr at Einari. Nú 
er at segja frá atgangi Hrana ok skessunnar, 
at þau sviftaz lengi; finnr hann at hún hefir 
afl miklu meira hinni fyrri; bregðr hann henni 
nú til sniðglímu ok verðr hún at falla, enn 
hann er ofan á henni; hefir hann engin ráð at 
fyrirkoma henni; nær þó um síðir til knífs á 
- belti síun, og bregðr hönum á háls henni, svo 
at nú beljaði blóðit upp um hann, enn hún 
heldr honum föstum at sér; getr hann þó um 
síðir losat sik; stendr hann nú á fætr ok sér. 
at hin skessan hefir komit hinum báðum undir 
sik; grípr hann þá undir kjálka hennar, ok 
setr knén við hrygginn, ok brýtr hana svo á 
bak aftr; enn í því hljóp úr henni svo vond 
gufa ok mikil framan í hann, at hann rauk 
aftr á bak ok vissi ekki af sér um stund, enn 
Einar komz nú undan henni ok náði sverði 
Hrana ok hjó af henni hausinn, enn hón hafði 
bitið Gest á barkann áðr, ok var hann dauðr; 
fer nú Einar at vita, hvort Hrani er lífs, ok 

raknar hann þá við, ok var honum óþægt mjök; 
sækir nú Einar vatn ok gefr honum, svo at 
Hrana batnar smámsaman víman; birtir nú 
hríðina ok kemr gott veðr; voru þeir þar um 
nóttina; ok daginn eftir dysja þeir Gest ok 
þær í öðrum stað; heita þar síðan Skessudysjar. 
Eftir þetta fara þeir at leita hellisins, ok um 
síðir koma þeir at gljúfrum nokkrum; var þar 
hamarr stór ok illt atgöngu; sjá þeir undir 
hamrinum hvar skugga bar á í einum stað; 
klifra þeir nú ok vaða þangat til er þeir 
koma þar; ern þar dyr ok hurð í hálfa gátt; 
ganga þeir nú í hellinn ok innar eftir honum; 
þar til þeir finna enn nú dyr ok járnhurð fyrir. 
Nú heyra þeir stórt hrot, svo at eigi þóttuz 
þeir þvílikt heyrt hafa; leitaz þeir svo við at 
komaz inn, ok geta eigi, ganga svo báðir á 
hurðina í senn sem vasklegast þar til at hún 
hrökk upp; var þar nú bjart nokkut sakir 
glugga, er á var berginu austan til; í því vaknar 
karlinn, ok var hann næsta stór og íllúðlegr. 
Hann spyr, hvat sé hark þetta, ok sagði: hefði 
gestavon verit hér, þá hefði ek sagt manna- 
þef í helli mínum, ok illa hafa mér gefiz draumar 
í dag, eða hversu gekk ykkr ferðin ok færit 
þér mér höfuð Hrana?...þátsþóttuz þeir vita, 

at- karl mundi blindr vera; hleypr nú Hrani inn 
ok rekr sverðit undir hönd honum, svo at gegn- 
um bann stóð, enn karl brá við skjótt ok 
steyptiz fram or fletinu, enn MHrani brá sér 
undan, ok brautz karl svo um, at allt skalf 
ok gekk or lagi, er fyrir varð; drapz hann svo 
um síðir; fór þá Einar inn fyrir hann í hell- 
inn, ok könnnóu þeir hann ok fundu þar marga 
gripi Í gulli ok silfri ok báru or hellinum svo 
mikit sem þeir gátu meðkomiz; gekk þeim 
illa þaðan at komaz; lágu þeir þar nærri 
um nóttina, enn daginn eftir fóru þeir aftr 
með bagga sína. Enga lifandi skepnu sjá þeir 
á leið sinni, ok gengu síðan heim. Nú segja 
þeir Helga ok öðrum mönnum frá ferðum sín- 
um; þókti öllum mikils um vert ok lofuðu hreysti 
Hrana. Mikit fé vantaði menn um haustit, ok 
hugðu allir at tröll þessi hefði tekit þat, þó at 
þeir fóstbræðr yrði eigi varir við. Líðr uú svo 
af þessi vetr, at eigi ber til tíðinda. 

9, Nú sem vora tók, kemr Hrana í hug, 
at frama meira sé at fara utan ok kynna sér 
önnur lönd, höfðingja ok siðferði. þat var einn 
morgun fyrir uppistöðutíma, at hann svaf svo 
sem aðrir í hvílu sinni, og dreymir at hann sé 


úti staddr í túni á „Helgastöðum. Hann lítr 
9* | 

mann gamlan, enn þó vænlegan á velli; þykiz 
nú heilsa honum ok spyr hann at nafni; komu- 
maðr tekr vel kveðju hans ok kvaðz þórir 
heita. Óspurt þekki ek þik, segir komumaðr; 
þú heitir Hrani ok ert dóttursonr minn; stendr 
- þú heldr til þess at verða sómi ættar þinnar 
bæði kurteisis ok atgjörvis vegna, eða hvat 
vinnr þú hreystilegt ok hrósvert hér í plássi 
framar enn komit er? nú er eigi Ólíklegt, at 
þik fýsi hér eftir at koma í önnur lönd, ok 
freista hvat þar liggr fyrir þér, eðr hvat þú 
kannt þar til frægðar at vinna, ok urðu nú 
þóri ljóð af munni: | 


þér verðr frami; farðu, 
fljótr at hildarmótum, 
fjörgínar frá ofbergi 
flot mírn á byrgota, 
herteits harða. snæru 
ok hryðja þing tugviðar 
fellir sæmána fjallit 
fálka á þjóttu kjálkum. 


ok enn kvað hann: 


Illvættum hefir hallat 
hreysti þín, börr ljóss rínar 
Galta helgin í veltir 

ok glópum þeim með hljópu 

ágang mátt eins víkingum 

orka Hrani bana 

bandgjóðs brátt í vindi 

ok blik sjóðs fága mikit. 
At svo mæltu hvarf þórir, enn Hrani vaknaði, 
ok mundi vísurnar; segir hann nú Helga frá 
draumnum. Helgi mælti: nógu líklegt er, at 
svo gangi þér framvegis, sem hann lét þik skilja 
í draumnum, ok muntu láta föðr þinn vita um 
þessi efni. Hrani kvaðz nú svo vilja gjöra, 
ok skildu þeir svo talit í þat sinn. 

10. Enn skömmu eftir þetta ríðr Hrani til 
Lundarbrekku, ok kemr at máli við föðr sinn, 
segjandi honum fyrirætlan sína, einnig draum 
sinn ok fyrirspá móðurföður síns um eftirkomandi 
hagi sína, eða hvat viltu, faðir, leggja til þessa, 
segir hann? Egill svarar líkt sem Helgi, at 
eigi sé ólíklegt, at honum getiz vel at áformi 
þessu, ok mun því bágara at letja þig sem afi 
þinn hefir spáð betr fyrir þér, því at svo ræð 
ek vísur hans, sem hugr karls sé vel til þín 
ok hann viti fyrir þér liggja nokkra gæfu. 
þykir mér nú eigi síðr gegna, at þú hvetjir Einar 
Sölvason til utanferðar með þér; þit erut báðir 
efnilegir ok vel færir menn, þósat- nokkru sé at 

mæta; þat er ok líkvænlegra fyrir tvo jafnröskva 
sem it erut, at taka far bjá ókendum skip- 
. Verjum eða vera meðal margra ókunnugra manna, 
enn einn ókendr hvat sem kann til at bera, ok 
mættut þit halda saman, þar til þit fáit ykkr 
vel niðrkomit; enn ætlan mín er þat, frændi, at 
eigi munum við Sölvi sjá ykkr aftr né þit 
til Íslands koma síðan. Nú vilda ek fá þér 
svo farkost, at þér þækti sem meðtekit hefðir 
föðurarf þinn eðr arf eftir okkr móður 
þína, þót eigi aftr kæmir. Hrani gladdiz nú 
við lofun þessa ok þakkaði föður sínum fyrir 
blíðlega; skilja þeir nú at svo mæltu. Fer nú 
Hrani at hitta Einar ok segir honum ráðagjörð 
sína ok tillögur föðr síns. Einari leitz vel á 
þetta fyrirtæki ok kvaðz vilja með honum fara. 
Nú kemr Hrani heim til Helgastaða ok segir 
Helga allt hvat til hafði talaz með þeim feðg- 
um ok Einari um utanferð þeira, ok at faðir 
sinn hafi spáð sér, at eigi mundi hann aftr- 
kvæmt eiga til ættjarðar sinnar né heldr Einar, 
Þá hugsum við Egill um sama, segir Helgi, 
ok mun “þat skilja með mér og þér sem 
ykkr feðgum, ok verðr mér at þér söknuðr; 
því at þú hefir oft ok vel hjá mér verit, ok 
slíkir menn eru hér eigi í plássi, sem þit Einar 

ernt at hreysti ok listum, enn þó kemr mér 
eigi til hugar, at hamla ykkr í þessu, því at 
til meiri sæmdar ok ríkdóms kann ykkr þetta 
at koma enn flestum öðrum. Vel talar þú um 
þetta, segir Hrani, ok slitu svo talit. 

11.  Rauðr er maðr nefndr; hann var 
- saðreyskr; hann var í kaupferðum jafnan ok 
hafði ýmsra landa vöru; var hann því auknefndr 
Kaupa-Rauðr; hann kom þetta sumar í Skjálf- 
andafjörð snemma; tvö skip komu ok undir eins 
á Eyafjörð; enn er Bárðdælingar fréttu skipa- 
komu, fara þeir sem aðrir or "nálægum héruð- 
um at finna kaupmenn; urðu nú menn beggja 
megin Skjálfanda-fljóts fúsari til at finna Rauð 
kaupmann enn hina, er fyrir innan at komu,. 
því at betra orð fór af honum ok vöru hans; 
komu þeir Hrani ok Einar ásamt öðrum á fund 
Rauðs, ok var þat skjótt at þeir réðu far 
með honum; því at þeim leitz spaklega ok vel 
á manninn, þót skipverjar hans væri flestir á 
annan hátt, ok eigi svo þæglyndir. Nú gjörði 
Egill son sinn or garði svo sem hann hafði 
lofat ok fékk honum mikinn farkost, ók 
ýmsa gripi ágæta, og þurfti þar eigi at segja, 
at hann hefði skort á skotsilfri. þeir Egill ok 
Helgi fylgdu þeim Hrana ok Einari til skips 

„ok skildu svo við þá með mörgum góðum 
hjartans óskum, 

12. Skömmu eftir þat er Rauðr hafði 
lokit kaupsýslan sinni ok var tilbúinn, gaf þeim 
byr burt ok létu þeir í haf, enn þat varð eigi 
lengi þar til meðbyr þeira tók at minnka; áttu 
þeir austr langsaman, þvíat útivist varð löng, 
ok gengu Íslendingar vel fram í því verki, enn 
Rauðs menn sáu yfirburði þeira, ok at suðr- 
eyskir menn mundu eigi margir ná til jafns við 
þá at afli ok íþróttum; tók at kvikna í þeim 
öfund við fóstbræðr, enn bæði var at þeir tveir 
héldu ætíð saman ok skildu aldrei, ok svo 
höfðu þeir velunnan kaupmanns; því réðu skips- 
menn aldrei á þá hvorki í vopnaskiptum né 
öðrum atvikum; enn eittsinn, er Rauðr heyrði 
á illyrði þeira manna sinna til þeira fóstbræðra, 
þá mælti hann: þat mun verða í fyrsta sinn 
ok síðasta at ek kem til Íslands ok íslenzkir 
menn verða á fari með mér; því vildi ek óska af 
yður skipverjum mínum, at verða eigi svo áleitnir 
við þessa menn, einkum er þeir hafa sýnt alla 
þægð ok spaklæti, síðan þeir komu í samför 
vora; annars munut þér hafa bæði mik ok þá 
í mót yðr. Eftir þetta bar allt minna á 


hnyfilyrðum Rauðsmanna, Enn um haustit skammt 

fyrir vetrnætr náðu þeir Suðreyum. Var kaup- 
manni þar vel fagnat heimkomnum, ok mæltu 
sumir, at suðreysku skipverjunum ok Íslending. 
um væri mál at skilja. 

13. þat er að segja frá fóstbræðrum, at 
þeir tóku vetrvist með þeim manni er Högni - 
„hét, hánefr at auknafni. Hann átti konu þá er 
Geirþrúðr hét. þau tóku vel gestunum, enn 
þeir sýndu sik óáleitna ok þæga hverjum manni. 
Hjónin áttu dóttur þá er Signý bét, ok var 
hartnær gjafvaxta orðin; var hon fríð ok björt 
á hár ok hörund, svo at hon tók fram öðrum 
meyum þar í grend; var hon ok nefnd ljósbrá 
at auknafni; brátt fannz at Hrana var orðit kært 
til hennar ok tók hon því með kurteisi ok 
blíðu. Í húsum Högna hánefs voru ok tvær 
mæðgur; hét sú eldri Sunnefa enn hin yngri 
Ölrún; ok var hon þá nýfulltíða; hon var 
sá annar kvennkostr sem næst gekk Signýu at 
raun ok sjón, ok sannaðiz á henni þat sem þeir 
gömlu höfðu sagt um England í samstæðum, at 
þar væru meyar fríðar; enn þær mæðgur voru 
enskar at ætt. Gautr hét maðr Sunnefu, enn 
faðir Ölránar, kallaðr stórhenti; hann var eftir 
í Englandi ok. synir þeira hjóna, er þá vorn 
festir fulltíða; því at:þat bar við hit sama 

sumar, er þeir Hrani ok Einar komu til Suðr- 
eyja um hanstit, at víkingr nokkur, Grímr at: 
nafni, auknefndr járnkarl, tók strandhögg í 
einum stað við England; enn er hann kom á 
heimili Gauts stórhenta, er þar varð í vegi 
fyrir honum ásamt öðrum fleirum, var eigi 
bóndi né synir hans beima, ok fátt annara 
manna; þeir feðgar höfðu þann tima farit at 
heimboði upp í landit í einhverjum stað, enn 
þær mæðgur voru eftir heima með tvo eða 
þrjá karlmenn, enn “þeir flúðu er þeir sáu til 
ferða Gríms; enn hann ok „menn hans tóku 
þær mæðgur í braut með sér, ok allan hinn 
bezta kost ok nýtilegustu hluti ór bænum, er 
þeir girntuz at eiga ásamt öðru herfangi, bæði 
kvenfólki ok karlmönnum ok fjárhlut, er þeir 
höfðu tekit í grend. Nú siglir Grímr sína leið 
með þetta, enn er þeir komu nálægt Suðr-. 
eyum, hugsandi at gjöra þar eins, þá mættu 
honum víkingar á þremr skipum; höfðu eigi 
þessar herteknu kvensniftir af at segja, hverjir 
þar komu á móti, utan sá hét Eysteinn harð- 
“ verkr er fyrir var; sló nú í bardaga með þeim 
Grími ok féll bann ok hans félagar í þeiri 
orrustu; var þó sagt, at hann hefði verið svo 
seiðmagnaðr, at engi sjárn hefði á hann bitit. 

þeir Eysteinn tóku nú kvenfólk þetta at Grími 
föllnum, ásamt miklu öðru herfangi, ok barz 
kvennfólkit allítt af, svo at hermenn aumkvuðu 
þær ok skutu þeim á land hit fyrsta í Suðr- 
eyum með nokkrum fjárhlut; þá staðnæmduz 
þær mæðgur hjá Högna ok Geirþrúði. Einar 
lagði miklu ást við Ólrúnn, og undu þeir fóst- 
bræðr vart annarsstaðar enn hjá þeim stall-. 
systrum; var þar ok hver maðr vel til þeira, 
ok líðr svo at sumarkomu. 

14. Bræðr tveir eru nefndir til sögunnar; 
hét annar Arnhöfði enn hinn Hildir; víkingar 
miklir ok óeyrðarmenn ok höfðu stundum ber- 
serksgang; þeir herjuðu víða um útstrandir ok 
eyar, svo at fé ok fjör manna var Í námi. þeir 
stýrðu sínu skipi hvor, ok komu nú at Suðr- 
eyum fyrsta dag sumars; þá var Kaupa-Rauðr 
búinn til burtsiglingar at vanda ok hafði boðit 
til drykkju heima hjá sér þeim fóstbræðrum, 
Hrana hring ok Einari ok allmörgum þar inn- 
lendum. Eyamenn sáu til skípanna, at þau 
lentu þar sem Rauðr var fyrir ok létu gestir 
þeir mjök ófriðlega; var nú gengit til drykkju- 
stofu Rauðs ok gesta hans með skipafregnina, 
ok tilgetit at vera mundu berserkirnir Arnhöfði 
ok Hildir; við þetta hljóðnaði. Rauðr ok gestir 

hans, nema Hrani ok Einar. Tekr nú Hrani 
til máls ok segir: sjá megum vit Einar komu- 
menn. Einar svarar: ef þú vilt koma út á 
móti þeim, mun ek eigi nenna eftir at sitja; 
vildi ek nú, at eyamenn hér nálægir hertu upp 
hugi sína ok fylgdu okkr ef áliggr; gengu menn 
nú út at sjá til hafnarinnar, ok leitz þeim svo 
á, sem til var getit; var þá safnat saman 
' mönnum af þeim Hrana ok Einari or næstu 
stöðum. Víkingana bar nú skjótt at, þar sem 
Rauðr kaupmaðr ok hinir allir voru; höfðu þeir 
ok orðit varir við mannaaðdráttinn fyr enn 
þeir komu at garði þeim, er fólkit stóð undir; 
var þar Rauðr kaupmaðr, þeir tveir Bárðdæl- 
ingar og 18 menn aðrir; voru þá þeir Íslend- 
ingarnir víglegastir af þeim öllum. Með Rauði 
var ætíð maðr sá, er þórðr hét, ágæt bogskytta, 
svo at jafnslyngr maðr var þar eigi í þeiri 
líst; var hann Dal-þórðr kallaðr; nokkrir 
voru þeir aðrir, er af honum höfðu lært, enn 
kunnu þó eigi til jafns við hann. Enn er ber- 
serkirnir komu ok sjá flokkinn alvopnaðan 
“ hinumegin garðsins segir Arnhöfði: hræddir eru 
nú mýslingar, eðr hví standit þér hér í hnappi 
eyamenn? vit Arnböfði ok Hildir bræðr erum 
hér komnir at heimsækja þik Kaupa-Rauðr; 

þú ert atfangamaðr mikill ok muntu taka vel 
við gestum. Svo vildi ek við ykkr taka sem 
þit leitit mín, sagði Rauðr. Nú færðu þína 
vöru selda þegar í dag, sagði Hildir, Líkt 
vil ek úti láta ok inn er lagt, segir Rauðr. 
Ekki skortir okkr bræðr, sagði Arnhöfði; hefi 
ek þat sverð í hendi, er heitir Grásíða, enn 
Hildir bróðir minn þat, er heitir Svaf. Tóku 
þá þeir bræðr at láta æsilega, ok grenjuðu 
- mjök. þeir Hrani ok Einar gengu þá fyrir 
garðsendann, alla götu at þeim bræðrum. Við 
mega menn skiftaz, þót hægra láti, segir Hrani. 
Arnhöfði snýr þá at honum, enn Hildir at Einari. 
Höggr Arnhöfði í skjöld Hrana, enn tók eigi á. 
Hrani hjó aftr og klauf skjöld fyrir Arnhöfða. Í 
annat sinn hjó Arnhöfði og tók þriðjung at 
skildi Hrana, enn eigi særðiz hann. Hrani hjó 
í annat sinn; kom þat högg á öxl víkingsins, ok 
nam frá síðuna hægri weð handleggnum ok 
segir eigi framar af honum; enn sameign þeira 
Einars ok Hildis gekk svo, at Hildir hjó í skjöld 
Einars ok klauf hann í Íyrsta bragði. Einar 
hjó aftr til Hildis ok nam lítit af skildi hans; 
berserkrinn hjó aftr til hans, enn hann bráz undan, 
snerti þó oddrinn lærit, svo at nokkut særdiz, 
enn sverðit gekk í völlinn áokaf, ok Hildir 

laut eftir högginu, á meðan hjó Einar á háls 
honum svo at af tók höfuðit, ok er hann ok or 
sögunni sem hinn. Enn á meðan þessi víg 
gengu af, mættu eyarmenn hinum ok sló þegar 
í bardaga, ok tók brátt til at beraz á þá; 
skaut þá Dal-þórðr ok aðrir bogmenn margan 
skelmi til bana; enn er þeir Hrani ok Einar 
hö:ðu fellt þá bræðr, urðu þeir stórhöggvir ok 
mikilvirkir við þá, er eftir voru, ok réttu þeir 
brátt hlut manna sinna. Enn er þat sáu þeir, 
er eftir voru á skipunnm, er bæði voru all- 
margir ok harðsóttir, gengu þeir á land ok 
sóktu at Suðreyingum; tóku íÍslendingar vel ok 
drengilega við þeim. Bogmenn spöruðu þá elgi 
heldr skotin; barðnaði þá orustan at nýu; tóku 
þá hinir aðrir eyarmcnn at særaz ok falla; varð 
þeira framgangr linr; enn þeir Hrani ok Einar 
drápu skipamenn, þar til er eigi voru nema 
fjórir eftir, enn þeir vildu flýja til skipa; fóstbræðr 
vörðu þeim þat, þar til enginu var eftir síðast; 
var þá dagr á enda; hafði orrustan staðit frá 
því um miðdegi; féllu þar allir þeir er aðkomu: 
tuttugu og átta talsins, enn af Suðreyingum 
sjö. Lítit er getit um atgjörðir Rauðs kaup- 
manns, því at hann var eigi bardagamaðr. Voru 
nú fóstbræðr eigi mjök sárir, „enn ákaflega lúnir 

ok móðir; fóru menn þá at sofa um nóttina, 
enn um morguninn snemma fóru þeir fram á 
skip þeira bræðra ok tóku þar herfang mikit 
í gulli ok silfri, gersemum og dýrindisklæðum, 
enn aðrir dysja valinn. Nú lögðu þeir Kaupa- 
Rauðr ok Högni hánefr þat til, at þeir Íóst- 
bræðr skyldu mestan hlut herfangsins eiga, ok 
þeim næst þrír aðrir, er bezt lið höfðu sýnt ok 
svo varð: lofuðu nú allir mjök framgöngu Íslend- 
inga, ok kváðu þar alla menn munda týnz 
hafa fyrir víkingum, hefðu eigi þessir menn svo 
vel dugat. Voru nú Bárðdælingar kátir ok 
drukku vel lystugt eftir allan þennan fjárfeng; 
kvað nú Hrani framkoma vísnaspá afa síns sem 
hann kvað fyrir honum í drauminum forðum. 
15. Fám dögum eftir þetta sigldi Rauðr; 
enn næsta dag eftir þat kom skip til eyanna; 
voru þat hinir ensku menn at sækja kvenfólk 
sitt, því at þeir höfðu frétt, at þat var í 
Suðreyum heilt ok lifandi; fór Einar til Eng- 
lands með þeim mæðgum ok lykr hér frásögn 
um hann. þat er at segja af Hrana, at Signý 
elskaði hann því meir, sem hún sá hann lengr, 
ok at hann var öðrum frægri; hafði hann þat í 
ráði við hana, at sigla til {eiri landa og verða 
víðar kúnnugr, enn hon (dlatti hann þess ok 

kvaðst eigi mega sjá af honum; ok er hvort 
tveggja, segir hor, at hvorki vinnr þú annars- 
staðar meir til frægðar enn hér ok svo þarf 
þín hér við; féllz hann á ráð hennar ok gekk 
þá at eiga hana þetta sumar.  Samvist þeira 
varð góð ok löng, ok varð hann mjög vinsæll 
maðr ok stóranðugr, því framar sem honum 
jókz þar aldr ok hann vann meir ok meir til 
þess hvors tveggja, því at ætíð er víkingar 
komu, var hann fremstr í flokki til at afstýra 
þeim ok eyða; ok hafði hann þartil mikinn 
styrk af þeim tveimr skipbrotsmönnum, er 
hann eitt sinn hjálpaði þar við eyarnar ok 
nefndir eru Björn breiðskeggr ok þórir fimi, 
báðir íslenzkir; þeir fylgðu Hrana æfilangt, 
eftir þat er hann hafði tekit þá af skipsbroti 
þeira. Hrani kom eigi til Íslands*aftr svo sem 
faðir hans hafði spáð. þau Signý áttu eina 
dóttur, er Hallveig hét; fleiri barna þeira getr 
eigi, svo at menn viti uppá víst. Hrani andaðiz 
á sóttarsæng sinni, er hann var orðinn gamall. 
Hafði hann átt sjö bardaga í eyunum fyrir utan 
þat sem hann feldi Galta og þræla hans áðr 
enn hann sigldi af Íslandi, ok endar hér þann 
veg söguna af Hrana hring Egilsyni. 

Skýringar 
á vísunum bls. 20—21. 


þér verðr frami, farðu fljótr at bildarmótum * 
frá |fjórgynjar ofbergi? á (ftotmyýrum byrgotað; 
{fellir sæmána“! þjóttu (at) hryðja? harða (her- 
teits snæru“ ok fallit7 ftogviða þingð {fálka 
kjálkum ?. 

I) orrustu, 2)fjörgyn, jörð, land; ofberg er 
óljóst; þýðir líkl, umgjörð, strönd, sbr, umbergis = 
umhverfis; frá fjörgynjar ofbergi — frá strönd 
landsins, — 3) byrgoti, skip; flotmýrar byrgota, 
sjór. — Á) mannkenning. — 5) hryðja = hrjóða. — 
6) Herleits snæra, Óðins eldr, sverð, — 7) faldið, 
seglfaldið, — „8) tog skipstrengr; togviðr, skip; 
þing togviða, fjöldi skipa, floti, — 9) höndum. 

Tilgátur: 1, flotmýrum fyrir flotmirn, sem 
líkl. hefir myndazt úr: flotmýru, — 2. tog- 
viða f. tugviðar, — 3. fallit f, fjallit. — 4. 
fálka f. fálka á. 


Hreysti þín, frínar ljóss bör!! hefir hallat 
illvættum?; (þú) veltir Galta ok glópum þeim 
(er) með hljópu í helginð.  Hrani! (þú) mátt 
„eins orka“ víkingum brátt ágang ok bana í 
(brandgjóðs vindi? ok fanga: mikit (sjóðs blikS. 


1) mannkenning. — 2) bugað tröll, — 3) þú 
drapst Galta og fylgjara hans. — 4) vinna, — -5)orrustu 
— 6) fé. 

Tilgátur: 1, Hrani ok bana f, Hrani bana. 
2. brandgjóðs f, bandgjóð3. — 8. mætti 
geta: blik sjós f. blik sjóðs, og yrði þýð- 
ingin hin sama, — 4. fanga f, fága. 


Eftirmáli. 


Þáttr þessi er prentaðr eftir nýlegu papp- 
írshandriti. og hefir því miðr ekki orðið komið 
við að hafa fleiri handrit tíl samanburðar. 
Vísurnar eru prentaðar í þættinum orðrétt 
eins og þær voru í handritinu og eru þær 
þar auðsjáanlega afbakaðar; enn tilraun er 
gjörð, að laga þær og færa til rétts máls í 


skýringunum hér að framan. 

